Det er imidlertid ulemper med en såpass cricketelskende befolkning. Mange indere blir følelsesmessig engasjert av landslagets prestasjoner og tar ikke et tap med lett sinn. I noen tilfeller, spesielt etter tap for Pakistan eller en lang rekke dårlige kamper, har det blitt rapportert om at avbildninger av spillerne har blitt brent i gatene, eller at spillernes hus har blitt vandalisert.